**UAB „LITESKO“**

**ATVIRO KONKURSO**

**BENDROSIOS SĄLYGOS**

**SUpaprastintas pirkimas**

TURINYS

[I. SĄVOKOS 2](#_Toc125045218)

[II. BENDROSIOS NUOSTATOS 3](#_Toc125045219)

[III. PIRKIMO OBJEKTAS 4](#_Toc125045220)

[IV. TIEKĖJO PAŠALINIMO PAGRINDAI 4](#_Toc125045221)

[V. REIKALAVIMAI TIEKĖJŲ KVALIFIKACIJAI IR KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ IR NACIONALINIAM SAUGUMUI 16](#_Toc125045222)

[VI. TIEKĖJŲ GRUPĖS DALYVAVIMAS PIRKIME 18](#_Toc125045223)

[VII. PASIŪLYMŲ RENGIMAS, PATEIKIMAS, KEITIMAS 19](#_Toc125045224)

[VIII. PASIŪLYMŲ ŠIFRAVIMAS 23](#_Toc125045225)

[IX. PASIŪLYMŲ GALIOJIMO UŽTIKRINIMAS 23](#_Toc125045226)

[X. PIRKIMO SĄLYGŲ PAAIŠKINIMAS IR PATIKSLINIMAS 24](#_Toc125045227)

[XI. SUSIPAŽINIMO SU PASIŪLYMAIS PROCEDŪROS 25](#_Toc125045228)

[XII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS 25](#_Toc125045229)

[XIII. PASIŪLYMŲ VERTINIMAS 29](#_Toc125045230)

[XIV. PASIŪLYMŲ EILĖ, SPRENDIMAS DĖL LAIMĖJUSIO PASIŪLYMO IR SUTARTIES SUDARYMO 29](#_Toc125045231)

[XV. PRETENZIJŲ IR SKUNDŲ NAGRINĖJIMO TVARKA 30](#_Toc125045232)

[XVI. PIRKIMO SUTARTIES SĄLYGOS 31](#_Toc125045233)

# I. SĄVOKOS

* 1. Pagrindinės Pirkimo dokumentuose vartojamos sąvokos:
  2. **Bendrosios sąlygos** – ši Pirkimo dokumentų sudėtinė dalis, nustatanti standartines Pirkimo sąlygų nuostatas.
  3. **CVP IS** – Centrinė viešųjų pirkimų informacinė sistema, pasiekiama adresu: <https://pirkimai.eviesiejipirkimai.lt/> ir  [https://viesiejipirkimai.lt](https://viesiejipirkimai.lt/);
  4. **Komisija** – PĮ, VPĮ, bei kitų viešuosius pirkimus reglamentuojančių teisės aktų nustatytais reikalavimais ir tvarka Perkančiojo subjekto sudaryta komisija Pirkimui vykdyti.
  5. **Pasiūlymas** – pagal Pirkimo dokumentuose nurodytas sąlygas Tiekėjo elektroninėmis priemonėmis pateiktų duomenų ir dokumentų, kuriais Tiekėjas siūlo Perkančiajam subjektui tiekti prekes, teikti paslaugas ar atlikti darbus Pirkimo dokumentuose nustatytomis sąlygomis, visuma.
  6. **Perkantysis subjektas** - UAB „Litesko“, įmonės kodas 110818317, PVM mokėtojo kodas LT108183113, registruotos buveinės adresas Konstitucijos pr. 7, LT-09308 Vilnius, Lietuvos Respublika.
  7. **Pirkimas** – Perkančiojo subjekto atliekamas prekių, paslaugų ar darbų įsigijimas su pasirinktu (pasirinktais) Tiekėju (Tiekėjais) sudarant pirkimo–pardavimo sutartį (sutartis), pirkimas.
  8. **Pirkimo dokumentai (sąlygos)** – Perkančiojo subjekto Tiekėjams pateikiami dokumentai (*įskaitant, bet neapsiribojant - Bendrosios sąlygos ir Specialiosios sąlygos*) ir duomenys, apibūdinantys perkamą objektą ir Pirkimo sąlygas: skelbimas, kvietimas, techninė specifikacija, aprašomieji dokumentai, kiti dokumentai ir dokumentų paaiškinimai (patikslinimai) su visais nurodytais priedais, taip pat kita informacija, pateikta CVP IS priemonėmis.
  9. **PVM**  - pridėtinės vertės mokestis.
  10. **Specialiosios sąlygos** – Pirkimo dokumentų sudėtinė ir neatskiriama dalis, nustatanti specifines Pirkimo sąlygų nuostatas bei specifinius Perkančiojo subjekto reikalavimus Tiekėjams ir Pasiūlymų pateikimui ir vertinimui.
  11. **Ūkio subjektas, kurio pajėgumais remiamasi (toliau – Ūkio subjektas) –**tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.
  12. **Subtiekėjas** – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.
  13. **Kvazisubtiekėjas**– specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu.
  14. **Tiekėjas** - ūkio subjektas, fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas.
  15. **VPĮ** – Viešųjų pirkimų įstatymas (Pirkimo pradžios metu galiojanti aktuali redakcija).
  16. **PĮ** - Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymas (Pirkimo pradžios metu galiojanti aktuali redakcija).
  17. **EBVPD** - Europos bendrasis viešųjų pirkimų dokumentas (aktuali redakcija).
  18. **Kontroliuojantis asmuo** – individualios įmonės savininkas arba juridinis ar fizinis asmuo, kuris kitame juridiniame asmenyje tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime.
  19. **Susijusiu asmeniu laikomi**: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje [2013/34/ES](http://eur-lex.europa.eu/legal-content/LIT/TXT/?uri=CELEX:32013L0034&locale=lt) nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai).
  20. **Kontrolė** – visokios iš Lietuvos Respublikos ar kitos valstybės įstatymų ar sandorių atsirandančios teisės, suteikiančios juridiniam ar fiziniam asmeniui galimybę daryti lemiamą įtaką ūkio subjekto veiklai, įskaitant:

1) nuosavybės teisę į visą ar dalį ūkio subjekto turto arba teisę naudoti visą ar dalį ūkio subjekto turto;

2) kitas teises, kurios leidžia daryti lemiamą įtaką ūkio subjekto organų sprendimams ar personalo sudėčiai.

* 1. **Lemiama įtaka**– padėtis, kai kontroliuojantis asmuo įgyvendina ar turi galimybę įgyvendinti savo sprendimus dėl kontroliuojamo ūkio subjekto ūkinės veiklos, organų sprendimų ar personalo sudėties.
  2. **Reglamentas** - Tarybos reglamentas (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje.

# II. BENDROSIOS NUOSTATOS

* 1. Bendrosios sąlygos yra sudėtinė ir neatskiriama Pirkimo dokumentų dalis. Bendrosios sąlygos turi būti skaitomos ir aiškinamos kartu su Specialiosiomis sąlygomis. Jeigu Bendrųjų sąlygų nuostatos prieštarauja Specialiųjų sąlygų nuostatoms, taikomos Specialiųjų sąlygų nuostatos.
  2. Pirkimas vykdomas vadovaujantis PĮ, VPĮ, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei Pirkimo dokumentais.
  3. Skelbimas apie Pirkimą yra paskelbtas CVP IS*.*
  4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.
  5. Perkantysis subjektas yra PVM mokėtojas.
  6. Pirkimas vykdomas CVP IS priemonėmis. Pirkime gali dalyvauti tik CVP IS registruoti Tiekėjai (nemokama registracija adresu <https://pirkimai.eviesiejipirkimai.lt> ir  [https://viesiejipirkimai.lt](https://viesiejipirkimai.lt/);).
  7. Perkančiojo subjekto kontaktinis asmuo yra nurodytas Specialiosiose sąlygose.
  8. **Bet kokia informacija, Pirkimo dokumentų paaiškinimai, pranešimai ar kitas Perkančiojo subjekto ir Tiekėjų susirašinėjimas yra vykdomas tik CVP IS susirašinėjimo priemonėmis**. Perkančiojo subjekto pranešimus gaus prie Pirkimo prisijungę[[1]](#footnote-1) Tiekėjai.
  9. **Tiekėjai privalo atidžiai perskaityti visus Pirkimo dokumentus ir jų laikytis. Teikdami Pasiūlymą, Tiekėjai patvirtinta, kad susipažino su Pirkimo sąlygomis, jos jiems yra aiškios ir suprantamos.**Perkantysis subjektas nerezervuoja teisės dalyvauti pirkime.
  10. Perkančiojo subjekto privatumo pranešimas dėl asmens duomenų tvarkymo viešai publikuojamas Perkančiojo subjekto internetiniame tinklapyje <https://litesko.lt/apie-mus/duomenu-apsauga/privatumo-pranesimas>.
  11. Jeigu yra prieštaravimų, neatitikimų tarp skelbimo ir pirkimo sąlygų, teisinga laikoma informacija, nurodyta skelbime.
  12. Jeigu yra prieštaravimų, neatitikimų tarp specialiųjų pirkimo sąlygų ir jų priedų, teisinga laikoma informacija, nurodyta specialiosiose pirkimo sąlygose.
  13. Jeigu yra prieštaravimų, neatitikimų tarp specialiųjų pirkimo sąlygų ir bendrųjų pirkimo sąlygų, teisinga laikoma informacija, nurodyta specialiosiose pirkimo sąlygose.
  14. Jeigu perkantysis subjektas patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija ir naujausiais pirkimo dokumentų paaiškinimais bei patikslinimais.
  15. Perkantysis subjektas nutrauks pradėtas pirkimo procedūras, paaiškėjus, kad buvo pažeisti PĮ 29 straipsnio 1 dalyje nustatyti principai ir atitinkamos padėties negalima ištaisyti.
  16. Perkantysis subjektas taip pat gali pasinaudoti teise nutraukti pradėtas pirkimo procedūras atsiradus aplinkybėms, kurių nebuvo galima numatyti, taip pat paaiškėjus, kad pirkimo dokumentuose padaryta esminių klaidų, dėl kurių pirkimas nebetikslingas arba jį įvykdžius būtų įsigytas jos poreikių neatitinkantis pirkimo objektas.
  17. Perkantysis subjektas neatlygina tiekėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi PĮ nuostatomis perkančioji organizacija nutraukė pirkimo procedūras.
  18. Pirkime taikomi terminai pateikiami specialiosiose pirkimo sąlygose.
  19. Perkantysis subjektas specialiosiose pirkimo sąlygose nurodo, ar ji taikys ir jei taikys – kokia apimtimi taikys nuostatas, susijusias su nacionaliniu saugumu.
  20. Perkantysis subjektas laikys, kad visi dalyviai yra susipažinę su pirkimo sąlygomis ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp perkančiosios organizacijos ir tiekėjų susiklostančius santykius, kylančius iš, ar susijusius su pirkimo procedūromis.

# III. PIRKIMO OBJEKTAS

3.1. Pirkimo objektas, reikalavimai jam, Pirkimo apimtys, terminai ir kita su Pirkimo objektu susijusi informacija yra pateikiama Specialiosiose sąlygose. Jeigu pirkimas skaidomas į dalis, tiekėjų pateikti pasiūlymai dėl kiekvienos jų priimami ir vertinami atskirai.

3.2. Informacija, ar Pirkimas yra skaidomas į dalis, yra pateikiama Specialiosiose sąlygose kartu nurodant ir informaciją apie tai, kelioms Pirkimo dalims (vienai, kelioms ar visoms) tas pats Tiekėjas gali teikti pasiūlymą.

# IV. TIEKĖJO PAŠALINIMO PAGRINDAI

* 1. Tiekėjas (taip pat visi Tiekėjų grupės nariai, jei Pasiūlymą pateikia Tiekėjų grupė) ir Ūkio subjektai, kurių pajėgumais remiasi Tiekėjas, turi atitikti šiuos reikalavimus dėl pašalinimo pagrindų nebuvimo:

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **4.1.1.** | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
| **4.1.2.** | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **4.1.3.** | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[4]](#footnote-4).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |
| **4.1.4.** | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **4.1.5.** | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **4.1.6.** | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **4.1.7.** | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| **4.1.8.** | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **4.1.9.** | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| **4.1.10** | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
| Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |
| **4.1.11** | Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | **VPĮ 46 straipsnio 6 dalies 2 punktas**  EBVPD III dalies C4, C5, C6, C7, C8, C9 punktai | Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD. Perkančioji organizacija savarankiškai patikrina duomenis nacionalinėje duomenų bazėje, adresu:  <https://www.registrucentras.lt/jar/p/>.  Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  ***PASTABA***  Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. |

* 1. Perkantysis subjektas nereikalauja iš Tiekėjo pateikti dokumentų, patvirtinančių jo pašalinimo pagrindų nebuvimą, jeigu jis:
     1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
     2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje aukščiau esančios lentelės eilutėje);
     3. Perkantysis subjektas nereikalauja pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą. Pažymų, patvirtinančių tiekėjo pašalinimo pagrindų nebuvimą, Perkantysis subjektas gali reikalauti iš tiekėjų tik turėdama pagrįstų abejonių dėl šių tiekėjų patikimumo;
     4. Perkantysis subjektas gali nereikalauti Pirkimo dokumentų 5.13 punkte nurodytų dokumentų, jeigu iš kitų šaltinių, gali nustatyti pasiūlymo atitiktį keliamiems reikalavimams.
  2. Komisija Tiekėją pašalina iš Pirkimo bet kuriame Pirkimo etape, jeigu paaiškėja, kad dėl savo veiksmų ar neveikimo prieš Pirkimą ar jo metu jis atitinka bent vieną iš 4.1 punkte nustatytų pašalinimo pagrindų.
  3. Komisija pašalina tiekėją iš Pirkimo procedūros pagal 4.1 punkte nustatytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti 4.1. punkte nurodytų pašalinimo pagrindų taikymo.
  4. Perkantysis subjektas, priimdamas sprendimus dėl tiekėjo pašalinimo iš Pirkimo procedūros 4.1 punkte nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, 4.1.10. punkto c papunkčio atveju – ar taikant šį tiekėjo pašalinimo iš Pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš Pirkimo procedūros, 4.1.7. ir 4.1.9. punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsniuose skelbiamą informaciją.
  5. Jeigu Tiekėjas neatitinka reikalavimų, nustatytų pagal Pirkimo dokumentų 4.1.1. ir 4.1.4-4.1.10 punktus, Komisija jo nepašalina iš Pirkimo, kai yra abi šios sąlygos kartu:
     1. Tiekėjas pateikė Komisijai informaciją apie tai, kad ėmėsi šių priemonių:
        1. savanoriškai sumokėjo arba įsipareigojo sumokėti kompensaciją už žalą, padarytą dėl Pirkimo dokumentų 4.1.1 ir 4.1.3-4.1.9 punktuose nurodytos nusikalstamos veikos arba pažeidimo, jeigu taikytina;
        2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
        3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai.
        4. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
        5. priesaikos deklaracija;
        6. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
     2. Komisija įvertino Tiekėjo informaciją, pateiktą pagal Pirkimo dokumentų 4.6.1 punktą, ir priėmė motyvuotą sprendimą, kad priemonės, kurių ėmėsi Tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Komisija pateikia Tiekėjui motyvuotą sprendimą raštu ne vėliau kaip per 10 dienų nuo Pirkimo dokumentų 4.6.1 punkte nurodytos Tiekėjo informacijos gavimo.
     3. Tiekėjas negali pasinaudoti 4.6.1. punkte nustatyta galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
     4. Kai priimtu ir įsiteisėjusiu teismo sprendimu tiekėjui yra nustatytas šio straipsnio 4.1. punkte nurodytų pašalinimo pagrindų laikotarpis, Perkantysis subjektas tiekėją iš pirkimo procedūros šalina teismo sprendime nurodytą laikotarpį.
  6. ***Perkantysis subjektas Specialiosiose sąlygose nurodo papildomus pašalinimo pagrindus, jeigu jie yra keliami.***
  7. Perkantysis subjektas turi teisę prašyti Tiekėjo, kad jis pristatytų pateiktų dokumentų originalus.
  8. Perkantysis subjektas nereikalauja iš Subtiekėjo ir Kvazisubtiekėjo pateikti dokumentų, patvirtinančių jo pašalinimo pagrindų nebuvimą, nebent Pirkimo dokumentų Specialiosiose sąlygose numatyta kitaip.

# V. REIKALAVIMAI TIEKĖJŲ KVALIFIKACIJAI IR KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ IR NACIONALINIAM SAUGUMUI

* 1. Tiekėjai, norintys dalyvauti Pirkime, turi atitikti Pirkimo dokumentuose nustatytus kvalifikacinius reikalavimus ir kokybės vadybos sistemos ir (arba) aplinkos apsaugos vadybos sistemos standartus, **išskyrus atvejus, kai Tiekėjų kvalifikacija ir kokybės vadybos sistemos ir (arba) aplinkos apsaugos vadybos sistemos standartai nėra tikrinami.**
  2. Kvalifikaciniai reikalavimai, kokybės vadybos sistemos ir (arba) aplinkos apsaugos vadybos sistemos standartai ir atitikimą jiems įrodančių dokumentų sąrašas yra pateikiami **Specialiosiose sąlygose.**
  3. Perkantysis subjektas nereikalauja iš Tiekėjo pateikti dokumentų, patvirtinančių jo atitiktį kvalifikacijos reikalavimams ir kokybės vadybos sistemos ir (arba) aplinkos apsaugos vadybos sistemos standartams, jeigu jis:
     1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;
     2. šiuos dokumentus jau turi iš ankstesnių pirkimo procedūrų.
  4. Tiekėjas gali remtis kitų Ūkio subjektų pajėgumais, siekdamas atitikti pirkimo dokumentuose nustatytus kvalifikacijos reikalavimus ir kurie vykdys atitinkamus Sutarties įsipareigojimus, neatsižvelgiant į ryšio su tais Ūkio subjektais teisinį pobūdį. Kai Tiekėjas remiasi kitų Ūkio subjektų pajėgumais, jis privalo Perkančiajam subjektui pasiūlyme įrodyti, kad vykdant Sutartį Ūkio subjektų, kurių pajėgumais jis remiasi, ištekliai jam bus prieinami ir jis realiai galės disponuoti tokiais pajėgumais Sutarties vykdymo metu. Kai remiamasi išsilavinimu, profesine kvalifikacija, profesine patirtimi, specialaus leidimo turėjimu ar naryste tam tikrose organizacijoje, Tiekėjas gali remtis kitų Ūkio subjektų pajėgumais tik tuo atveju, jeigu tie Ūkio subjektai patys vykdys įsipareigojimus, kuriems reikia jų turimų pajėgumų.
  5. Ūkio subjektai, kurių pajėgumais ketina remtis Tiekėjas, ir Tiekėjų grupės nariai, jei pasiūlymą teikia Tiekėjų grupė, turi atitikti keliamus kvalifikacijos reikalavimus, atsižvelgiant į veiklą, kurią jie vykdys pagal Sutartį. Jeigu toks Ūkio subjekto narys neatitinka atitinkamo kvalifikacijos reikalavimo, Perkantysis subjektas reikalauja iš Tiekėjo per nustatytą terminą pakeisti jį reikalavimus atitinkančiu Ūkio subjektu.
  6. Perkantysis subjektas Specialiosiose sąlygose gali nustatyti šias kvalifikacinių reikalavimų taikymo Ūkio subjektams parinktis:
     1. *„Taip“* –reikalavimas taikomas visiems Ūkio subjektams;
     2. *„Ne“* –reikalavimas Ūkio subjektams netaikomas;
     3. *„Atsakingas Ūkio subjektas“* – reikalavimas taikomas tik tiems Ūkio subjektams, kurių prisiimtoms pareigoms pagal Pirkimo sutartį vykdyti reikia turėti atitinkamą kvalifikaciją, leidimus ar pan.
  7. Perkantysis subjektas nereikalauja iš Subtiekėjo ir Kvazisubtiekėjo pateikti dokumentų, patvirtinančių jo atitiktį kvalifikacijos reikalavimams ir kokybės vadybos sistemos ir (arba) aplinkos apsaugos vadybos sistemos standartams, nebent Pirkimo dokumentų Specialiosiose sąlygose yra numatyta kitaip.
  8. Tiekėjas (ar jų personalas) reikalaujamą kvalifikaciją privalo būti įgiję iki pasiūlymų pateikimo termino pabaigos.
  9. Tais atvejais, kai Tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti Pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (*pavyzdžiui, tik išnuomos patalpas, išnuomos įrangą ar pan.*), Tiekėjas, neprivalo teikti jų  EBVPD ir pašalinimo pagrindų nebuvimą įrodančių dokumentų (nebent Pirkimo dokumentų Specialiosiose sąlygose numatyta kitaip), tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad Tiekėjas pats turi atitinkamą kvalifikaciją, nepriklausomai nuo to kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
  10. Siekdamas įrodyti atitikimą kvalifikacijos reikalavimams, Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje registruotas Tiekėjas gali pateikti tiekėjo kilmės šalies kompetentingų institucijų išduotus dokumentus, tačiau toks tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio šalyje registruoto Tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos, tačiau privalo būti pateikti Perkančiajam subjektui iki Sutarties pasirašymo dienos. Jei iki Sutarties pasirašymo dienos tokie dokumentai Perkančiajam subjektui nepateikiami, Sutartis nesudaroma ir Perkantysis subjektas įgyja teisę į Tiekėjo pasiūlymo galiojimo užtikrinimą.
  11. Perkantysis subjektas bet kuriuo pirkimo procedūros metu gali paprašyti Tiekėją pateikti visus ar dalį dokumentų, patvirtinančių jo ar Ūkio subjektų, kurių pajėgumais jis ketina remtis, atitiktį pirkimo dokumentuose nustatytiems kvalifikacijos reikalavimams, ir (arba) kokybės vadybos sistemos, ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą. Pirmiausia reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje eCertis.
  12. Perkantysis subjektas turi teisę paprašyti Tiekėjo, kad jis pateiktų jo ar Ūkio subjektų, kurių pajėgumais jis remiasi, atitiktį kvalifikacijos reikalavimams ir kokybės vadybos sistemos ir (arba) aplinkos apsaugos vadybos sistemos standartams patvirtinančių dokumentų originalus.
  13. Perkantysis subjektas, tikrindamas  pasiūlymo atitiktį Pirkimo sąlygų 12.18.1, 12.18.2 punktų reikalavimams, iš tiekėjo reikalauja pateikti deklaraciją (užpildoma ir pateikiama paraiškos/pasiūlymo forma). Jeigu Perkančiajam subjektui kyla abejonių dėl tiekėjo nurodytos informacijos, įrodančios Pirkimų sąlygų 12.18.1, 12.18.2 punktų reikalavimus, teisingumo, jis privalo paprašyti ekonomiškai naudingiausią pasiūlymą pateikusio tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus Perkančiajam subjektui priimtinus dokumentus. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Perkančiojo subjekto prašymu tiekėjas turi pateikti dokumentus. Perkantysis subjektas šių dokumentų gali paprašyti ir iš kandidatų ar dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
  14. Tuo atveju, jeigu Perkančiajam subjektui kyla klausimų ar abejonių dėl pateiktos informacijos tikslumo, tikrumo ar kitų aplinkybių, jis gali paprašyti Tiekėjo papildomų dokumentų ir/ar paprašyti patikslinti ir/ar paaiškinti aplinkybes ir/ar informaciją.

# VI. TIEKĖJŲ GRUPĖS DALYVAVIMAS PIRKIME

* 1. Jei Pirkimo procedūrose dalyvauja Tiekėjų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje privalo būti:
     1. aiškiai nurodytas jungtinės veiklos partnerių įgaliojimas vienam iš partnerių (jungtinės veiklos sutarties atsakingam partneriui) tvarkyti bendrus reikalus, susijusius su Pirkimu, įskaitant, bet neapsiribojant - pateikti Pasiūlymą Perkančiajam subjektui, pateikti sutarties įvykdymo užtikrinimą (jeigu jų yra reikalaujama), laimėjus Pirkimą – partnerių vardu sudaryti sutartį, teikti sąskaitas Perkančiajam subjektui bei priimti Perkančiojo subjekto atsiskaitymus bei atlikti kitus veiksmus.
     2. jungtinės veiklos sutartis turi numatyti solidarią visų šios sutarties dalyvių atsakomybę už prievolių, kylančių iš sudarytos su Perkančiuoju subjektu sutarties, nevykdymą.
  2. Specialiosiose sąlygose pateikiama informacija apie kvalifikacinių reikalavimų ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartų taikymą Tiekėjų grupei (jos nariams). Jeigu Pasiūlymą teikia Tiekėjų grupė, Perkantysis subjektas gali nustatyti, kad kiekvieną kvalifikacinį reikalavimą Tiekėjų grupės nariai atitiktų:
     1. „Visi kartu“ – kvalifikacinį reikalavimą ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartą turi atitikti ir pateikti nurodytus dokumentus visi Tiekėjų grupės nariai kartu, t. y. Tiekėjų grupės nariai savo pajėgumus gali „sumuoti“;
     2. „Kiekvienas“ – kvalifikacinį reikalavimą ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartą turi atitikti ir pateikti nurodytus dokumentus kiekvienas Tiekėjų grupės narys atskirai;
     3. „Bent vienas“ – kvalifikacinį reikalavimą ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartą turi atitikti ir pateikti nurodytus dokumentus bent vienas Tiekėjų grupės narys;
     4. „Atsakingas Tiekėjų grupės narys“ – kvalifikacinį reikalavimą ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartą turi atitikti ir pateikti nurodytus dokumentus tas Tiekėjų grupės narys, kurio prisiimtoms pareigoms pagal Pirkimo sutartį vykdyti reikia turėti atitinkamus dokumentus ar kvalifikaciją.
  3. Perkantysis subjektas nereikalauja, kad Tiekėjų grupės pateiktą Pasiūlymą pripažinus geriausiu ir Perkančiajam subjektui pasiūlius sudaryti Pirkimo sutartį, ši Tiekėjų grupė įgautų tam tikrą teisinę formą.

# VII. PASIŪLYMŲ RENGIMAS, PATEIKIMAS, KEITIMAS

* 1. Pasiūlymą sudaro Tiekėjo pateiktų duomenų, dokumentų elektroninėje formoje visuma (Perkantysis subjektas pasilieka sau teisę pareikalauti dokumentų originalų), susidedanti iš:
     1. užpildytos Pasiūlymo formos, parengtos pagal Specialiųjų sąlygų priede pateiktą formą, kurioje Tiekėjas:

7.1.1.1. patvirtina, kad sutinka su visais pirkimo dokumentų, įskaitant Sutarties, reikalavimais ir sąlygomis;

7.1.1.2. nurodo kokiai Sutarties daliai ir kokius Ūkio subjektus, Kvazisubtiekėjus, Subtiekėjus jeigu jie yra žinomi, ir pateikti tai patvirtinančius ketinamų pasitelkti Ūkio subjektų, Kvazisubtiekėjų dokumentus (Ūkio subjektą, Kvazisubtiekėją įpareigojantį dokumentą);

7.1.1.3. nurodo kuri Tiekėjo pasiūlyme esanti informacija yra konfidenciali;

7.1.1.4. kitą šioje pasiūlymo formoje nustatytą informaciją.

* + 1. Užpildytas Europos bendrasis viešųjų pirkimų dokumentas, preliminariai patvirtinantis, kad nėra pagrindo Tiekėjo pašalinti iš pirkimo dėl šių, Pirkimo dokumentų Bendrųjų sąlygų IV skyriuje, nurodytų pašalinimo pagrindų. EBVPD forma pateikiama Specialiųjų sąlygų priede (EBVPD pildomas jį įkėlus į interneto svetainę <http://ebvpd.eviesiejipirkimai.lt/espd-web/> ir užpildžius bei atsisiuntus, pateikiamas su pasiūlymu). Tiekėjas turi užpildyti EBVPD tokiu būdu:

- Kompiuteryje išsaugoti EBVPD formą XML formatu;

- Įkelti (importuoti) EBVPD formą EK Tinklapyje;

- Pateikti atsakymus į EBVPD nurodytus klausimus;

- Kompiuteryje išsaugoti gautą formą su pateiktais atsakymais;

- Teikdamas pasiūlymą CVP IS priemonėmis, prisegti EBVPD formą su atsakymais kartu su kitais pasiūlymo dokumentais, t. y. pasiūlymo pateikimo lango skiltyje „Prisegti dokumentus“.

* + 1. Taip pat Europos bendrajame viešųjų pirkimų dokumente turi būti:
       1. oficialus Tiekėjo pareiškimas, kad nėra Tiekėjo pašalinimo pagrindų, jis tenkina pirkimo dokumentuose nustatytus kvalifikacijos reikalavimus (jei keliami) ir, jeigu taikytina, laikosi reikalaujamų kokybės vadybos sistemos ir (arba) aplinkos apsaugos vadybos sistemos standartų;
       2. nurodyta kompetentinga institucija ar trečioji šalis, atsakinga už dokumentų, patvirtinančių Tiekėjų pašalinimo pagrindų nebuvimą, atitiktį kvalifikacijos reikalavimams (jei keliami) ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, išdavimą;
       3. oficialus Tiekėjo pareiškimas, kad jis sugebės nedelsdamas, gavęs Perkančiojo subjekto prašymą, pateikti kompetentingos institucijos ar trečiosios šalies išduotus dokumentus, patvirtinančius jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams.
    2. Tiekėjai gali pakartotinai naudoti Europos bendrąjį viešųjų pirkimų dokumentą, kurį jie naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.
    3. Siūlomų prekių (perkant prekes) atitikimą techninių specifikacijų reikalavimams įrodantys gamintojų parengti techniniai aprašai ir/ar analogiški gamintojų parengti bei kiti techninėje specifikacijoje nurodyti su pasiūlymais pateikiami dokumentai (jei tokie numatyti).
    4. jungtinės veiklos sutarties kopija (*tik jei Pasiūlymą teikia Tiekėjų grupė*);
    5. Ūkio subjektų sutarties kopiją arba kitą Ūkio subjektą įpareigojantį dokumentą (jeigu Tiekėjas ketina pasitelkti trečiuosius asmenis – Ūkio subjektus ir/ar Kvazisubtiekėjus (Terminai taikomi vienodi t.y. šie terminai vartojami bendrine prasme, siekiant apibrėžti Tiekėjo pasitelkiamus pirkimo sutarčiai įvykdyti trečiuosius asmenis, nepriklausomai nuo pirkimo objekto (prekės, paslaugos ar darbai).));
    6. kiti kartu su Pasiūlymu pateikti ir/ar Pirkimo dokumentuose (*pvz. techninėje specifikacijoje*) reikalaujami dokumentai ir/ar informacija.
  1. Tiekėjas gali pateikti tik vieną Pasiūlymą – individualiai arba kaip ūkio subjektų grupės narys. Jei Tiekėjas pateikia daugiau kaip vieną Pasiūlymą arba Tiekėjų grupės narys dalyvauja teikiant kelis Pasiūlymus, visi tokie Pasiūlymai bus **atmesti.**
  2. Pateikdamas Pasiūlymą, Tiekėjas patvirtina, jog atidžiai perskaitė ir susipažino su Pirkimo dokumentais, taip pat patvirtina, kad pateiktas Pasiūlymas visiškai atitinka Pirkimo dokumentuose nustatytus reikalavimus perkamam objektui ir kad jo Pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui. Tiekėjas patvirtina, kad jam žinoma, jog jeigu jo aukščiau patvirtinta informacija yra melaginga, jo pateiktas pasiūlymas bus laikomas kaip neatitinkantis pirkimo dokumentų reikalavimų ir bus atmestas.
  3. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus Pasiūlymų pateikimo terminui, Pasiūlymo turinio keisti nebus galima. Visi klausimai ar pretenzijos, susiję su Pirkimo dokumentų nuostatomis, perkamu objektu ar technine specifikacija, turi būti pateikiami **iki pasiūlymų pateikimo termino pabaigos.**
  4. Pasiūlymas turi būti pateikiamas CVP IS priemonėmis. Pasiūlymai, pateikti popierinėje formoje arba ne CVP IS priemonėmis, nebus vertinami.
  5. Pasiūlymus gali teikti tik CVP IS registruoti Tiekėjai. Visi dokumentai, patvirtinantys Tiekėjų kvalifikacijos atitiktį, ir kokybės vadybos sistemos ir (arba) aplinkos apsaugos vadybos sistemos standartams, Pirkimo sąlygose nustatytiems kvalifikacijos reikalavimams (jei keliami) ir kokybės vadybos sistemos ir (arba) aplinkos apsaugos vadybos sistemos standartams, Europos bendrasis viešųjų pirkimų dokumentas, kiti Pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz. Tiekėjo deklaracija) arba pateikiamos skaitmeninės dokumentų kopijos (pvz. pažymos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz. \*.pdf., \*.doc ar kt.).
  6. Tiekėjo Pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas vertimas į lietuvių kalbą. Pateikiama skaitmeninė dokumento kopija. Tuo atveju, jei bus nustatyta, kad dokumento vertimas neatitinka dokumento originalo turiniui, toks Pasiūlymas bus **atmestas** kaip neatitinkantis Pirkimo dokumentų reikalavimų.
  7. Perkantysis subjektas Specialiosiose sąlygose gali nustatyti, kad tam tikri Pasiūlymą sudarantys dokumentai konkrečiame Pirkime gali būti pateikiami ir anglų arba rusų kalbomis, be vertimo į lietuvių kalbą. Tokiu atveju Perkantysis subjektas pasilieka teisę bet kuriuo metu pareikalauti iš Tiekėjo pateikti atitinkamo dokumento vertimą į lietuvių kalbą.
  8. Tiekėjams nėra leidžiama pateikti alternatyvių Pasiūlymų. Tiekėjui pateikus alternatyvų Pasiūlymą, visi jo Pasiūlymai bus **atmesti.**
  9. Tiekėjams pasiūlymuose rekomenduojama nurodyti, kuri pasiūlymuose esanti informacija yra laikytina konfidencialia ir todėl neskelbtina. Visas Tiekėjo pasiūlymas negali būti laikomas konfidencialia informacija. Konfidencialia informacija gali būti, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, kuri vadovaujantis Lietuvos Respublikos viešųjų pirkimų įstatymu ir kitais teisės aktais yra vieša. Tiekėjui nenurodžius, kuri Pasiūlyme pateikta informacija yra konfidenciali, Perkantysis subjektas laikys, kad Tiekėjo Pasiūlyme konfidencialios informacijos nėra ir, Tiekėjui laimėjus Pirkimą, visas jo Pasiūlymas bus viešai paskelbtas CVP IS.
  10. Jeigu Perkančiajam subjektui kyla abejonių dėl Tiekėjo pasiūlyme nurodytos informacijos konfidencialumo, jis privalo prašyti Tiekėjo įrodyti, kodėl nurodyta informacija yra konfidenciali. Jeigu Tiekėjas per Perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali.
  11. Pasiūlymuose nurodoma kaina pateikiama eurais. Galutinė kaina pateikiama dviejų skaičių po kablelio tikslumu. Į kainą turi būti įskaityti visi mokesčiai ir visos Tiekėjo išlaidos. PVM suma turi būti nurodyta atskirai. Jeigu PVM suma nenurodyta, turi būti nurodyta priežastis, kodėl PVM netaikomas. Jeigu Pasiūlyme kainos nurodytos kita valiuta, jos bus perskaičiuojamos eurais pagal Europos centrinio banko skelbiamą orientacinį euro ir Pasiūlyme nurodytos valiutos santykį paskutinę Pasiūlymų pateikimo termino dieną, o tais atvejais, kai orientacinio euro ir Pasiūlyme nurodytos valiutos santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir Pasiūlyme nurodytos valiutos santykį paskutinę Pasiūlymų pateikimo termino dieną.
  12. Iš Tiekėjų gali būti reikalaujama Pasiūlymo formoje nurodyti darbų arba paslaugų kainą, išreikštą procentiniu nuolaidos arba antkainio dydžiu, arba išreikštą mišriu būdu - nurodant darbų kainą eurais ir papildomai nurodant procentinį nuolaidos arba antkainio dydį.
  13. Jeigu ekonomiškai naudingiausias pasiūlymas išrenkamas pagal kainos ar sąnaudų ir kokybės santykį ir jo pasirinktos vertinti techninės charakteristikos nėra kiekybiškai įvertinamos, Tiekėjas savo pasiūlymą privalo parengti pagal Pasiūlymo formoje pateiktas A ir B dalis (A dalis skirta pasiūlymo techninės informacijos ir duomenų apie Tiekėją pasiūlymo daliai. A formoje ir prie jos pridedamuose prieduose Tiekėjas negali pateikti jokios informacijos, iš kurios būtų galima nustatyti pasiūlymo kainą; B dalis skirta kainai. Į pasiūlyme nurodytą kainą turi būti įskaityti visi mokesčiai ir visos teikėjo išlaidos) kitus Pirkimo sąlygose reikalaujamus dokumentus (jungtinės veiklos sutarties skaitmeninę kopiją, kitus Pirkimo ir techninėse sąlygose reikalaujamus pateikti dokumentus).
      1. CVP IS pasiūlymo lango „Vokas 1“ dalyje prisegama užpildyta Pasiūlymo formos A dalis su visomis tiekėjo kvalifikaciją ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartą, įrodančių dokumentų skaitmeninėmis kopijomis (jei reikalaujama), EBVPD ir kitais Pirkimo sąlygose reikalaujamais dokumentais (jei reikalaujama). CVP IS pasiūlymo lango „Vokas 2“ eilutėje prisegama užpildyta B dalis skirta kainai.
  14. Pasiūlymas turi galioti ne trumpiau nei 3 mėnesius nuo Pasiūlymų pateikimo termino pabaigos. Jeigu Pasiūlyme nenurodytas jo galiojimo laikas, laikoma, kad Pasiūlymas galioja 3 mėnesius nuo Pasiūlymų pateikimo termino pabaigos.
  15. Kol nesibaigė Pasiūlymų galiojimo laikas, Perkantysis subjektas turi teisę CVP IS priemonėmis prašyti, kad Tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti arba CVP IS priemonėmis informuoti, kad jis sutinka pratęsti savo Pasiūlymo galiojimo laiką.
  16. Tiekėjas, kuris sutinka pratęsti savo Pasiūlymo galiojimo laiką ir apie tai CVP IS priemonėmis praneša Perkančiajam subjektui. Jeigu Tiekėjas neatsako į Perkančiojo subjekto CVP IS priemonėmis pateiktą prašymą pratęsti Pasiūlymo galiojimo terminą ir jo nepratęsia, laikoma, kad jis atmetė prašymą pratęsti savo Pasiūlymo galiojimo terminą.
  17. Perkantysis subjektas turi teisę pratęsti Pasiūlymo pateikimo terminą. Apie naują Pasiūlymų pateikimo terminą Perkantysis subjektas paskelbia CVP IS, taip pat šią informaciją išsiunčia visiems Tiekėjams, kurie prisijungė prie Pirkimo CVP IS.
  18. Tiekėjas iki galutinio Pasiūlymų pateikimo termino turi teisę pakeisti arba atšaukti savo Pasiūlymą CVP IS priemonėmis. Toks pakeitimas arba pranešimas, kad Pasiūlymas atšaukiamas, pripažįstamas galiojančiu, jeigu Perkantysis subjektas jį gauna iki Pasiūlymų pateikimo termino pabaigos.
  19. Perkantysis subjektas nėra atsakingas dėl atvejų, kai Pasiūlymas dėl telekomunikacijų priemonių darbo sutrikimų ar kitų nenumatytų atvejų buvo negautas ar gautas pavėluotai. Perkantysis subjektas, gavęs Pasiūlymą po nurodytos galutinės Pasiūlymų pateikimo datos, apie tai informuoja Tiekėją ir tokio Pasiūlymo nenagrinėja.

# VIII. PASIŪLYMŲ ŠIFRAVIMAS

1. Tiekėjo teikiamas Pasiūlymas gali būti užšifruojamas. Tiekėjas, nusprendęs pateikti užšifruotą Pasiūlymą, turi:
2. **iki pasiūlymų pateikimo termino pabaigos**,naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip Tiekėjui užšifruoti pasiūlymą galima rasti - <https://vpt.lrv.lt/uploads/vpt/documents/files/uzssisfravimo%20instrukcija(1).pdf>
3. **iki vokų atplėšimo procedūros (posėdžio) pradžios** CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti pateiktą Pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jo telefonu ir (arba) kitais būdais).
4. Tiekėjui užšifravus visą Pasiūlymą ir iki vokų atplėšimo procedūros (posėdžio) pradžios nepateikus slaptažodžio arba pateikus neteisingą slaptažodį, kuriuo naudodamasi Perkantysis subjektas negalėjo iššifruoti Pasiūlymo, Pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik Pasiūlymo dokumentą, kuriame nurodyta Pasiūlymo kaina, o kitus Pasiūlymo dokumentus pateikė neužšifruotus – **Perkantysis subjektas Tiekėjo Pasiūlymą atmeta kaip neatitinkantį pirkimo dokumentuose nustatytų reikalavimų** (Tiekėjas nepateikė Pasiūlymo kainos).

# IX. PASIŪLYMŲ GALIOJIMO UŽTIKRINIMAS

* 1. Pasiūlymo galiojimo užtikrinimą patvirtinančio dokumento šiame Pirkime nereikalaujama pateikti.
  2. Jei Tiekėjas, kuris bus kviečiamas sudaryti Sutartį, atsisakys ją sudaryti, jis turės sumokėti 10 proc. savo galutinio Pasiūlymo kainos EUR be PVM dydžio baudą bei padengti Perkančiojo subjekto patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo galutinio Pasiūlymo kainos EUR be PVM ir kito tiekėjo, pasiūlymų eilėje esančio po atsisakiusio sudaryti sutartį Tiekėjo, galutinio Pasiūlymo kainos EUR be PVM.

# X. PIRKIMO SĄLYGŲ PAAIŠKINIMAS IR PATIKSLINIMAS

* 1. Pirkimo sąlygos gali būti paaiškinamos ar patikslinamos Tiekėjų iniciatyva, jiems raštu kreipiantis į Perkantįjį subjektą **CVP IS susirašinėjimo priemonėmis**. Prašymai paaiškinti Pirkimo sąlygas gali būti pateikiami ne vėliau kaip likus **4 darbo dienoms** iki Pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus Pasiūlymų pateikimo terminui, Pasiūlymo turinio keisti nebus galima.
  2. Nesibaigus Pasiūlymų pateikimo terminui Perkantysis subjektas turi teisę savo iniciatyva paaiškinti, patikslinti Pirkimo sąlygas CVP IS priemonėmis, nukelti pasiūlymų pateikimo terminus.
  3. Atsakydamas į kiekvieną Tiekėjo CVP IS priemonėmis pateiktą prašymą paaiškinti Pirkimo sąlygas, jeigu jis buvo pateiktas nepasibaigus šių Pirkimo sąlygų 10.1 punkte nurodytam terminui, arba aiškindamas, tikslindamas Pirkimo sąlygas savo iniciatyva, Perkantysis subjektas turi paaiškinimus, patikslinimus paskelbti CVP IS priemonėmis ne vėliau kaip likus **4 dienoms** iki Pasiūlymų pateikimo termino pabaigos. Į laiku gautą Tiekėjo prašymą paaiškinti Pirkimo sąlygas Perkantysis subjektas atsako ne vėliau kaip per **4 darbo dienas** nuo jo gavimo dienos.
  4. Perkantysis subjektas tiek aiškindamas ar tikslindamas Pirkimo sąlygas savo ar Tiekėjų iniciatyva, visus paaiškinimus ir patikslinimus skelbia CVP IS bei teikia juos visiems prie Pirkimo prisijungusiems Tiekėjams.
  5. Perkantysis subjektas, paaiškindamas ar patikslindamas Pirkimo sąlygas, privalo užtikrinti Tiekėjų anonimiškumą, t. y. privalo užtikrinti, kad Tiekėjas nesužinotų kitų Tiekėjų, dalyvaujančių Pirkime, pavadinimų ir kitų rekvizitų.
  6. Perkantysis subjektas nerengs susitikimų su Tiekėjais dėl Pirkimo dokumentų paaiškinimų, tačiau, Tiekėjui manant, kad yra tikslinga atvykti į Perkantįjį subjektą apžiūrėti objektų, susijusių su Pasiūlymo pateikimu ir tai suderinus su Perkančiuoju subjektu, Tiekėjas gali atvykti ir apžiūrėti tokius objektus.
  7. Tuo atveju, kai tikslinama skelbime apie Pirkimą paskelbta informacija, Perkantysis subjektas atitinkamai patikslina skelbimą apie Pirkimą ir prireikus pratęsia Pasiūlymų pateikimo terminą protingumo kriterijų atitinkančiam terminui, per kurį Tiekėjai, rengdami Pasiūlymus, galėtų atsižvelgti į patikslinimus. Jeigu Perkantysis subjektas Pirkimo sąlygas paaiškina (patikslina) ir negali Pirkimo sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus **4** **dienoms** iki Pasiūlymų pateikimo termino pabaigos, perkelia Pasiūlymų pateikimo terminą laikui, per kurį Tiekėjai, rengdami Pasiūlymus, galėtų atsižvelgti į šiuos paaiškinimus (patikslinimus). Pranešimai apie Pasiūlymų pateikimo termino nukėlimą paskelbiami ir išsiunčiami CVP IS susirašinėjimo priemonėmis visiems prie Pirkimo prisijungusiems Tiekėjams.
  8. Kontaktinis asmuo, nurodytas Specialiosiose sąlygose, turi teisę be atskiro Komisijos posėdžio teikti formalius atsakymus į Tiekėjų paklausimus (pavyzdžiui: klausimais, susijusiais su techniniu pasiūlymų teikimu ir pan.), kurie plečiamai neaiškina Pirkimo dokumentų ir jų netikslina.

# XI. SUSIPAŽINIMO SU PASIŪLYMAIS PROCEDŪROS

* 1. Su CVP IS priemonėmis pateiktais Tiekėjų pasiūlymais susipažinimas vyks elektroniniu būdu (data nurodoma skelbime/Pirkimo dokumentuose.).
  2. Jeigu pirkimas vykdomas pagal ekonomiškai naudingiausio pasiūlymo išrenkamo pagal kainos ir kokybės santykį kriterijų ir jo pasirinktos vertinti techninės charakteristikos nėra kiekybiškai įvertinamos, susipažinimas su pasiūlymais vyks dviem etapais (pirmajame etape susipažįstama tik su ta pasiūlymo dalimi, kurioje pateikti techniniai pasiūlymo duomenys ir kita informacija bei dokumentai, antrajame etape – su pasiūlymo dalimi, kurioje nurodytos kainos ar sąnaudos. Antrasis etapas įvyksta tik tada, kai Perkantysis subjektas patikrina, ar pateiktų pasiūlymų techniniai duomenys ir Tiekėjai atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir vertinimo rezultatus Perkantysis subjektas turi raštu pranešti visiems Tiekėjams.).
  3. Tolimesnėse procedūrose naudojama Pasiūlymuose nurodyta kaina be PVM, išskyrus atvejus, kai Specialiosiose sąlygose bus nurodoma kitaip.
  4. Tuo atveju, kai pasiūlyme nurodyta kaina ar sąnaudos, išreikštos skaitmenimis, neatitinka kainos ar sąnaudų, nurodytų žodžiais, teisinga laikoma kaina ar sąnaudos, nurodytos žodžiais.
  5. Tiekėjai ir (ar) jų įgaliotieji atstovai susipažįstant su elektroninėmis priemonėmis pateiktais pasiūlymais nedalyvauja. Tolesnes Pasiūlymų nagrinėjimo, vertinimo ir palyginimo procedūras atlieka Komisija, Tiekėjams ar jų įgaliotiems atstovams nedalyvaujant.

# XII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

* 1. Jeigu Perkantysis subjektas pasiūlymus vertina pagal kainos ar sąnaudų ir kokybės santykį ir jo pasirinktos vertinti pasiūlymo techninės charakteristikos nėra kiekybiškai vertinamos, iš pradžių tikrinami ir įvertinami tik pasiūlymų techniniai duomenys ir po to, dalyviams pranešęs apie šio patikrinimo ir įvertinimo rezultatus, atsižvelgdamas į pasiūlymo kainą, atlieka bendrą pasiūlymo vertinimą.
  2. Komisija tikrina Tiekėjų atitiktį Pirkimo dokumentuose nustatytiems reikalavimams, pagal Specialiosiose sąlygose nurodytą pirkimo vertinimo kriterijų. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių Tiekėjų atstovams.
  3. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie savo atitiktį Pirkimo dokumentų reikalavimams ar šių dokumentų ar duomenų trūksta, Perkantysis subjektas prašo (kai jis tai gali daryti nepažeisdamas lygiateisiškumo ir skaidrumo principų) tiekėją šiuos dokumentus ar duomenis patikslinti, papildyti arba paaiškinti per jo nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis. Jei Tiekėjas per Komisijos nurodytą terminą dokumentų ar duomenų nepatikslina, nepapildo arba nepaaiškina, jo Pasiūlymas **atmetamas.**
  4. Komisija, prašydama Tiekėją patikslinti, papildyti arba paaiškinti savo pasiūlymus, negali prašyti, siūlyti arba leisti Tiekėjui pakeisti pasiūlymo esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis Pirkimo dokumentų reikalavimus.
  5. Komisija patikrina, ar visi pasiūlymai atitinka nustatytus reikalavimus pasiūlymų pateikimui.
  6. Komisija įvertina kiekvieno Tiekėjo Europos bendrajame viešųjų pirkimų dokumente pateiktą informaciją ir priima sprendimą dėl kiekvieno šio dokumento atitikties pirkimo dokumentuose nustatytiems reikalavimams. Komisija kiekvienam iš Tiekėjų **ne vėliau kaip per 3 darbo dienas**, nuo sprendimo priėmimo dienos, raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie Tiekėjai, kurie atitinka Perkančiojo subjekto keliamus reikalavimus.
  7. Komisija tikrina, ar tinkamus Europos bendruosius viešųjų pirkimų dokumentus pateikusių Tiekėjų pasiūlymai parengti pagal Pirkimo dokumentuose nustatytus reikalavimus ir ar Tiekėjų pasiūlymai atitinka techninėje specifikacijoje nustatytus reikalavimus.
  8. Jeigu Pirkimo metu bus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka, Tiekėjas privalės pateikti tokiai patikrai atlikti reikalingus dokumentus.
  9. Jeigu pirkimas vykdomas vertinant Tiekėjų pasiūlymus pagal ekonomiškai naudingiausio pasiūlymo išrenkamo pagal kainos ir kokybės santykio kriterijų, ir Perkančiojo subjekto  pasirinktos vertinti pasiūlymo techninės charakteristikos nėra kiekybiškai vertinamos, Komisija pirmiausia tikrina pirmą pasiūlymo dalį, kurioje pateikti techniniai pasiūlymo duomenys, kita informacija ir dokumentai, tik po to, vertinama antru etapu pateikta kaina arba sąnaudos.
  10. Perkantysis subjektas, nepažeisdamas viešųjų pirkimų principų, gali prašyti Tiekėjo patikslinti, papildyti ar pateikti ir kitus dokumentus, jeigu tokia galimybė (kartu su dokumentų sąrašu) yra nustatyta Specialiosiose sąlygose.
  11. Komisija, pasiūlymų vertinimo metu radusi pasiūlyme nurodytos kainos ir/ar sąnaudų apskaičiavimo klaidų, privalo paprašyti Tiekėją per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, Tiekėjas gali taisyti kainos ir/ar sąnaudų sudedamąsias dalis, tačiau neturi teisės atsisakyti kainos ir/ar sąnaudų sudedamųjų dalių arba papildyti kainą ir/ar sąnaudas naujomis dalimis. Jei Tiekėjas aritmetinių klaidų neištaiso, jo Pasiūlymas **atmetamas**.
  12. Jeigu ekonomiškai naudingiausiame pasiūlyme nurodyta kaina viršija Pirkimui skirtas lėšas, nustatytas Perkančiojo subjekto prieš pradedant Pirkimo procedūrą, ir Perkantysis subjektas Pirkimo dokumentuose nėra nurodęs Pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
  13. Perkantysis subjektas reikalauja, kad Tiekėjas pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų Tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį. Jei Tiekėjas per Komisijos nurodytą terminą neįprastai mažos kainos nepagrindžia, jo Pasiūlymas **atmetamas.**
  14. Tiekėjas, kurio pasiūlymas pagal vertinimo rezultatus gali būti pripažintas laimėjusiu (prieš laimėjusio pasiūlymo nustatymą), Komisijai pareikalavus, turi pateikti aktualius jo ir Ūkio subjektų, kurių pajėgumais jis remiasi, pašalinimo pagrindų nebuvimą ir atitikimą kvalifikacijos reikalavimams (*jei reikalaujama*), ir jeigu taikytina kokybės vadybos sistemos ir (arba) aplinkos apsaugos vadybos sistemos standartus, patvirtinančius dokumentus. Taip pat, iš Tiekėjo, kurio galutinis pasiūlymas pagal vertinimo rezultatus gali būti pripažintas laimėjusiu, reikalaujama informacijos apie visus tiekėjo, subtiekėjo ar ūkio subjekto, kurio pajėgumais remiamasi, akcininkus iki pat fizinių asmenų lygmens (jei taikomas Pirkimo sąlygų 12.18 punktas).
  15. Komisija nustato, ar nėra Tiekėjo, kurio pasiūlymas gali būti pripažintas laimėjusiu, pašalinimo pagrindų ir ar Tiekėjas atitinka kvalifikacijos reikalavimus (jei keliami) ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartą ir priima atitinkamą sprendimą.
  16. **Komisija pasiūlymą nustato laimėjusiu, jeigu tenkinamos visos šios sąlygos:** 
      1. pasiūlymas atitinka pirkimo dokumentuose nustatytus reikalavimus, sąlygas ir kriterijus;
      2. Tiekėjas nėra pašalintas vadovaujantis Pirkimo dokumentuose nustatytais Tiekėjo pašalinimo pagrindais;
      3. Tiekėjas atitinka pirkimo dokumentuose nustatytus kvalifikacijos reikalavimus ir (ar) kokybės vadybos sistemos ir (arba) aplinkos apsaugos vadybos sistemos standartus (jeigu tokie reikalavimai buvo kelti);
      4. pasiūlymą pateikęs Tiekėjas Komisijos prašymu per jos nustatytą terminą pateikė reikalaujamus dokumentus, patikslino, papildė ir paaiškino informaciją;
      5. pasiūlyta kaina neviršija Pirkimui skirtų lėšų, nustatytų Perkančiojo subjekto prieš pradedant Pirkimo procedūrą;
      6. Tiekėjas pateikė tinkamus pasiūlytos neįprastai mažos kainos pagrįstumo įrodymus.
  17. Jei Tiekėjo pasiūlymas netenkina bent vienos iš sąlygų, kurias turi tenkinti laimėjęs pasiūlymas, toks pasiūlymas yra **atmetamas.**
  18. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, perkantysis subjektas gali atmesti Pasiūlymą, jeigu yra bent viena iš šių perkančiojo subjekto pasirinktų sąlygų ar sąlygos dalių:
      1. Tiekėjas, jo Subtiekėjas, Ūkio subjektai, kurių pajėgumais remiamasi, ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
      2. Tiekėjas, jo Subtiekėjas, Ūkio subjektas, kurio pajėgumais remiamasi, ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
      3. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad PĮ 58 straipsnio 41 dalies 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
      4. Perkantysis subjektas turi kompetentingų institucijų informacijos, kad PĮ 58 straipsnio 41 dalies 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui.
  19. Tiekėjo pasiūlymas atmetamas jeigu tiekėjas neatitinka Reglamente nustatytų reikalavimų. Perkančiajam subjektui nustačius, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.
  20. Tiekėjo pasiūlymas atmetamas ir kitais PĮ ir šiose Pirkimo dokumentuose numatytais Tiekėjo pašalinimo ar pasiūlymo atmetimo pagrindais.
  21. Perkantysis subjektas gali nevertinti viso Tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis VPĮ/PĮ reikalavimais, turi būti atmetamas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkantysis subjektas pirkimo dokumentuose nėra nurodęs pirkimui skirtų lėšų sumos, išskyrus atvejus, kai atmetami visi gauti pasiūlymai.

# XIII. PASIŪLYMŲ VERTINIMAS

* 1. Perkančiojo subjekto neatmesti Pasiūlymai vertinami pagal **Specialiosiose sąlygose nurodytą kriterijų**. Jeigu Pirkimas yra skaidomas į dalis, Pasiūlymai vertinami kiekvienai Pirkimo daliai atskirai.
  2. Komisija gali nevertinti viso Tiekėjo pasiūlymo, jeigu patikrinusi jo dalį nustato, kad, vadovaujantis pirkimo dokumentų reikalavimais, pasiūlymas turi būti atmestas.
  3. Tiekėjų Pasiūlymuose nurodytos kainos laikomos galutinėmis. Derybos nebus vykdomos.

# XIV. PASIŪLYMŲ EILĖ, SPRENDIMAS DĖL LAIMĖJUSIO PASIŪLYMO IR SUTARTIES SUDARYMO

* 1. Išnagrinėjusi, įvertinusi ir palyginusi pateiktus Pasiūlymus VPĮ, PĮ bei Pirkimo sąlygų nustatyta tvarka, Komisija nustato Pasiūlymų eilę, ekonominio naudingumo mažėjimo tvarka. Tais atvejais, kai kelių Tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas Tiekėjas, kurio Pasiūlymas pateiktas anksčiausiai. Pasiūlymų eilė nenustatoma, kai pasiūlymą pateikti kviečiamasarba pasiūlymą pateikia, arba, įvertinus pasiūlymus, lieka tik vienas tiekėjas. Ekonomiškai naudingiausio pasiūlymo išrinkimo kriterijus nurodomas **Specialiosiose sąlygose.** Jeiguekonomiškai naudingiausio pasiūlymo išrinkimo kriterijus yra **kaina**, tokiu atveju į pasiūlymų eilę pirmas įrašomas Tiekėjas kurio pasiūlymo kaina yra mažiausia.
  2. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas.
  3. Perkantysis subjektas kandidatams ir dalyviams raštu ne vėliau kaip per **3 darbo** **dienas**, praneša apie priimtą sprendimą nustatyti laimėjusį pasiūlymą, dėl kurio bus sudaroma Sutartis, nurodo nustatytą pasiūlymų eilę, laimėjusį pasiūlymą, laimėjusio pasiūlymo charakteristikas ir tikslų atidėjimo terminą. Perkantysis subjektas taip pat nurodo priežastis, dėl kurių buvo priimtas sprendimas nesudaryti Sutarties.
  4. Suinteresuoti dalyviai nuo Perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti Perkančiojo subjekto pateikti laimėjusį pasiūlymą. Tokiu atveju PĮ 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo Perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, PĮ 108 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkantysis subjektas laimėjusį pasiūlymą suinteresuotiems dalyviams gali pateikti teikdamas PĮ 1 dalyje nurodytą informaciją.
  5. Perkantysis subjektas PĮ 68 straipsnio 1 ir 2 dalyse nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reglamentuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
  6. Jei Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja, kad Sutartį vykdys tik tokią teisę turintys asmenys.
  7. Perkantysis subjektas turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, arba Pirkimo dokumentuose padaryta esminių klaidų, dėl kurių pirkimas tampa nebetikslingas ar jam įvykus būtų įsigytas perkančiojo subjekto poreikių neatitinkantis Pirkimo objektas.
  8. Perkantysis subjektas privalo nutraukti pradėtas pirkimo procedūras, jeigu buvo pažeisti PĮ 29 straipsnio 1 dalyje nustatyti principai ir atitinkamos padėties negalima ištaisyti.
  9. Perkantysis subjektas nutraukęs Pirkimo procedūras Bendrųjų sąlygų 14.7., 14.8. p. numatytais atvejais, savo sprendimu neužsitraukia jokios atsakomybės Tiekėjų atžvilgiu. Nutraukęs Pirkimo procedūrą, Perkantysis subjektas apie tai praneša visiems Tiekėjams.
  10. Pirkimą laimėjęs Tiekėjas privalo pasirašyti Pirkimo sutartį per Perkančiosios organizacijos nurodytą terminą. Terminas Pirkimo sutarčiai pasirašyti gali būti nustatomas atskiru raštišku pranešimu, atskiru pranešimu CVP IS susirašinėjimo priemonėmis arba nurodomas pranešime apie laimėjusį Pasiūlymą.
  11. Jeigu Tiekėjas, kuriam buvo pasiūlyta sudaryti Pirkimo sutartį, raštu atsisako ją sudaryti arba iki Perkančiojo subjekto nurodyto laiko nepasirašo Pirkimo sutarties arba atsisako sudaryti Pirkimo sutartį pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta PĮ 94 straipsnio 4 dalyje, laikoma, kad jis (jie) atsisakė sudaryti pirkimo sutartį. Tuo atveju arba jeigu Tiekėjas iki Perkančiojo subjekto nurodyto termino nepateikia Pirkimo dokumentuose nustatyto Pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, Perkantysis subjektas siūlo sudaryti Pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar nepateikusio pirkimo sutarties įvykdymo užtikrinimo ar neįvykdžiusio kitų Pirkimo sutarties įsigaliojimo sąlygų, jeigu tenkinamos PĮ 58 straipsnio 1 dalyje išdėstytos sąlygos.

# XV. PRETENZIJŲ IR SKUNDŲ NAGRINĖJIMO TVARKA

* 1. Tiekėjas iki Sutarties sudarymo turi teisę pateikti pretenziją Perkančiajam subjektui. Norėdamas iki Pirkimo sutarties sudarymo ginčyti Perkančiojo subjekto sprendimus ar veiksmus, pirmiausia turi pateikti pretenziją Perkančiajam subjektui PĮ VII skyriuje nustatyta tvarka. Pretenzijos teikiamos tik elektroninėmis priemonėmis.
  2. Tiekėjas turi teisę pateikti pretenziją Perkančiajam subjektui, pateikti prašymą ar pareikšti ieškinį teismui (išskyrus ieškinį dėl Pirkimo sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu):
     1. per 5 darbo dienos nuo Perkančiojo subjekto pranešimo raštu apie jo priimtą sprendimą išsiuntimo tiekėjams dienos;
     2. per 5 darbo dienos nuo paskelbimo apie Perkančiojo subjekto priimtą sprendimą dienos, jeigu šiame įstatyme nėra reikalavimo raštu informuoti tiekėjus apie Perkančiojo subjekto priimtus sprendimus.
  3. Perkantysis subjektas nagrinėja tik tas Tiekėjų pretenzijas, kurios gautos iki Pirkimo sutarties sudarymo dienos. Perkantysis subjektas neprivalo nagrinėti pretenzijų, teikiamų pakartotinai dėl to paties Perkančiojo subjekto priimto sprendimo arba atlikto veiksmo.
  4. Perkantysis subjektas, gavęs pretenziją, sudaro pirkimo sutartį ne anksčiau negu po 5 darbo dienų nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.
  5. Perkantysis subjektas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam Tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
  6. Visi ginčai, kylantys tarp Perkančiojo subjekto ir Tiekėjų, nagrinėjami vadovaujantis PĮ VII skyriuje nustatyta tvarka ir terminais.

# XVI. PIRKIMO SUTARTIES SĄLYGOS

* 1. Pirkimo sutartis negali būti sudaroma, kol nesibaigė PĮ V skyriuje nustatytas sutarties sudarymo atidėjimo terminas. Sutarties sudarymo atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma Pirkimo sutartis, ir kitais PĮ V skyriuje numatytais atvejais.
  2. Sudarant Pirkimo sutartį, negali būti keičiama laimėjusio Tiekėjo Pasiūlymo kaina ir Pirkimo sąlygose, sutarties projekte bei Pasiūlyme nustatytos sąlygos.
  3. Pagrindinės Pirkimo sutarties sąlygos arba Pirkimo sutarties projektas yra pateikiamas Specialiosiose sąlygose.
  4. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu Tiekėju, jeigu paaiškėja, kad pasiūlymas neatitinka PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

1. Tiekėjų prisijungimas prie Pirkimo vykdomas taip: naujausių skelbimų sąraše spaudžiama ant Pirkimo pavadinimo, Pirkimo lange spaudžiama „Prisijungti“, įvedami prisijungimo prie CVP IS duomenys, spaudžiama „Priimti kvietimą“. (Pranešimus gaus tas Tiekėjo CVP IS naudotojas, kuris paspaudė „Priimti kvietimą“. Kiti Tiekėjo CVP IS naudotojai pranešimus gaus, jeigu jie Tiekėjo Pasiūlymo lango meniu eilutėje „Priskirti naudotojo teises“ bus įtraukti į šį Pirkimą) [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)
4. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-4)